مرزا گالب ءُ مبارک کازی ءِ دستونکانی بندانی سر ءَ چمشانکے
ندکار : ۔۔۔جمیل مھراب۔۔۔
بازیچہِ اطفال ہے دنیا میرے آگے
ہوتا ہے شب و روز تماشا میرے آگے
مرزا گالب
۔۔۔۔۔۔۔۔۔۔۔۔۔۔۔۔۔۔
۔۔۔۔۔۔۔۔۔۔۔۔۔۔۔۔۔
ھمک ساھگ پناھے من نہ گشتگ
اے دنیا لیب جاھے من نہ گشتگ
مبارک کازی
۔۔۔۔۔۔۔۔۔۔۔۔۔۔۔۔۔۔
۔۔۔۔۔۔۔۔۔۔۔۔۔۔۔۔۔
بازیچہ اطفال ہے دنیا میرے آگے
ہوتا ہے شب و روز تماشا میرے آگے
۔۔
زندگی چو گونڈوھانی لیب ءِ وڑ ءَ جوڑ بیت ءُ کرجیت
ھمے جوڑ بوھگ ءُ کرجگ ءَ من دائم گندگ ءَ آں
۔۔
انسان پیداک بیت ءُ ردوم زوریت پد ءَ مریت
۔
انسان وتارا ھمک رنگ ءَ بہتری ءِ جھد ءَ کنت ءُ وتارا جاگھے سر کنت بلے وتی ھما جاگہ ءَ وتارا داشت نہ کنت پد ءَ کرجیت
۔۔
اے شئر ءَ من اے دویں وڑ ءَ مانا کناں
اولی لیکہ درستانی واستا انت
دومی لیکہ ءَ درستیں انسانانی سر ءَ مردم آرت نہ کنت
۔۔
بلے پہ شائر ءَ الم نہ انت کہ آ ھما لیکہ ءَ کہ درستیں مردمانی سر ءَ نئیت میاریت
شائر وتی مارشت ءُ نگاہ ءَ چیزے گندیت آئی ءَ ھم زرت کنت
۔۔۔۔۔۔۔۔۔۔۔۔
۔۔۔۔۔۔۔۔۔۔۔۔
ھمک ساھگ پناھے من نہ گشتگ
اے دنیا لیب جاھے من نہ گشتگ
۔۔
،اولی ءُ دومی کڑیانی ھبر ءَ اد ءَ ھور اے وڑ ءَ گش انت
دنیا لیب جاھے نہ گشگ ءِ مراد،،،زندگی ءِ ارزیشت ءَ گیش کنت
بنی آدم ءِ ھستی ،یک مزنیں ھستی یے، آئی دستگروک ءُ وتی کنوک باز بیت بلے بید ءِ چار ءُ بچار ءَ دگرءِ سر ءَ بیسہ مکن وتارا دگرءِ دست ءَ مدئے ات
۔۔۔۔۔۔۔۔۔۔۔۔۔
۔۔۔۔۔۔۔۔۔۔۔۔۔
دوھیں شئر منی نز ءَ چٹ جتا انت گالانی نزیکی ھست بلے سرھال ءُ درشان جتا انت
دوھیں شئراں مردم بے دروریں گوناپسازی ءُ اشارھاتی گشت کنت
دوھیں بنداں یک زبردستیں زیمرے ھم گوں،،
گالب چوناھا ءَ درشان ءِ بادشاہ گشگ بیت اد ءَ کازی ءِ درشان ھم لاجواب انت
ما دوھیں شئراں شائری ءِ بے دروریں ازمکاری گشت کن یں
۔۔۔۔۔۔۔۔۔۔۔۔۔۔۔۔۔
۔۔۔۔۔۔۔۔۔۔۔۔۔۔۔۔۔